Решение на Общия съд от 14 декември 2017 г. — Trautmann/ЕСВД
(Дело T-611/16)1
(Публична служба — Длъжностни лица —– Възнаграждение — Семейни надбавки — Надбавка за образование — Член 15 от приложение X към Правилника — Условия за предоставяне — Член 3, параграф 1 от приложение VII към Правилника — Редовно посещаване на учебно заведение, за което се дължи такса — Член 85 от Правилника — Възстановяване на неоснователно платени суми — Задължение за мотивиране — Право на изслушване)
Език на производството: немски
Страни
Жалбоподател: Ernst Ulrich Trautmann (Крайенем, Белгия) (представител: M. Meyer, avocat)
Ответник: Европейска служба за външна дейност (ЕСВД) (представители: S. Marquardt и R. Weiss)
Предмет
Жалба на основание член 270 ДФЕС, с която се иска, от една страна, да се отмени, първо, решението от 18 декември 2015 г. на органа по назначаването на ЕСВД за преразглеждане на размера на дължимата на жалбоподателя надбавка за образование, второ, решението от 12 януари 2016 г. на службата „Управление и плащане по индивидуални права“ (PMO) за възстановяване чрез приспадане от възнаграждението на неоснователно платените на жалбоподателя суми, трето, решението от 12 май 2016 г. за отхвърляне на подадените по административен ред жалби срещу посочените решения, и от друга страна, да се осъди ЕСВД да върне по-рано платените на жалбоподателя суми за надбавка за образование.
Диспозитив
Отхвърля жалбата.
Осъжда г-н Ernst Ulrich Trautmann да заплати съдебните разноски.
____________
1     ОВ C 371, 10.10.2016 г. (дело, първоначално регистрирано пред Съда на публичната служба на Европейския съюз под номер F-41/16 и прехвърлено на Общия съд на Европейския съюз на 1.9.2016 г.).